|  |
| --- |
| **Народно събрание** |
| |  |  | | --- | --- | | брой: 15, от дата 24.2.2015 г.   Официален раздел / НАРОДНО СЪБРАНИЕ | стр.5 | |
|  |
|  |
| **Решение за изменение на Решение на Народното събрание от 10 юли 2013 г. за избиране на управител на Националната здравноосигурителна каса** |
|  |
| **РЕШЕНИЕ**  **за изменение на Решение на Народното събрание от 10 юли 2013 г. за избиране на управител на Националната здравноосигурителна каса**  Народното събрание на основание чл. 86, ал. 1 от Конституцията на Република България и във връзка с Решение на Народното събрание за приемане на процедурни правила за условията и реда за предлагане на кандидати за управител на Националната здравноосигурителна каса, представянето и публичното оповестяване на документите и изслушването на кандидатите в Комисията по здравеопазването, както и на процедурата за избор от Народното събрание, прието на 18 февруари 2015 г.,  РЕШИ:  **1.**Изменя Решение на Народното събрание от 10 юли 2013 г. за избиране на управител на Националната здравноосигурителна каса (ДВ, бр. 62 от 2013 г.), като в т. 1 думите „12 февруари 2015 г.“ се заменят с „избиране на нов управител на Националната здравноосигурителна каса“.  **2.**Решението влиза в сила от деня на приемането му.  Решението е прието от 43-то Народно събрание на 20 февруари 2015 г. и е подпечатано с официалния печат на Народното събрание.  Председател на Народното събрание:**Цецка Цачева**  Подпечатано с държавния печат.  Министър на правосъдието: **Христо Иванов** |